** *MINISTERUL EDUCAŢIEI***

***ŞCOALA GIMNAZIALĂ BUCŞOAIA***

***727246, oraş Frasin, jud. Suceava***

***CUI:18283678, tel./fax:0230340148***

***e-mail: scoalabucsoaia@yahoo.com***

|  |  |
| --- | --- |
|  |  |

În atenţia candidaţilor participanţi la

Concursul pentru ocuparea posturilor didactice/catedrelor vacantate parcursul anului școlar 2024-2025

Post vacant: Fizică-Chimie

Data susținere probă scrisă: 28.10.2024, ora 9

1. Proba scrisă se desfăşoară în centrul de concurs Școala Gimnazială Bucșoaia, în data de 28.10.2024, începând cu ora **9.00**, durata de redactare a lucrării fiind de **4 (patru) ore(pentru candidații cu studii corespunzătoare postului)** respectiv de **3(trei) ore(pentru candidații fără studii corespunzătoare postului)**, după primirea subiectelor de concurs de către candidaţi. Pentru asigurarea corectitudinii desfăşurării concursului şi a securităţii candidaţilor, sălile de concurs sunt supravegheate audio-video. După susținerea probei scrise, candidații fără studii corespunzătoare postului susțin proba de interviu. Lucrarea scrisă și interviul se evaluează cu note de la 10 la 1. Lucrarea scrisă are o pondere de două treimi din nota finală, restul, respectiv o treime, reprezintă rezultatul evaluării în urma desfășurării interviului.
2. Accesul candidaţilor în centrul de concurs la proba scrisă este permis până la ora **8.30**, pe bază de buletin de identitate/carte de identitate/ carte de identitate provizorie sau paşaport. În mod excepţional, identitatea candidaţilor se poate verifica şi pe baza permisului de conducere sau a cărţii de alegător.
3. Candidaţii nu pot avea asupra lor, în sălile de concurs, obiecte sau materiale din următoarele categorii: genți, poșete, ziare, reviste, cărţi, caiete, mijloace electronice de calcul, telefoane mobile sau orice alte dispozitive/mijloace care intermediază/facilitează comunicarea la distanță, precum şi alte obiecte/materiale a căror utilizare afectează desfăşurarea concursului în condiţii de legalitate, echitate şi obiectivitate. Materialele și/sau obiectele nepermise vor fi depuse în sala de depozitare a obiectelor personale, înainte de intrarea în sala de concurs.
4. Pentru redactarea lucrărilor se foloseşte cerneală sau pix de culoare albastră; desenele/graficele se pot executa şi cu creion negru. Este interzisă utilizarea instrumentelor de scris(stilou, pix) a căror cerneală se poate şterge. Candidaţii care doresc să corecteze o greşeală taie fiecare rând din pasajul greşit cu o linie orizontală, iar schemele/desenele cu o linie oblică. **Pe foaia tipizată, candidaţii completează, cu majuscule, denumirea disciplinei de concurs, copiind formularea din subiectul primit.**
5. Candidaţii care nu se află în sală în momentul deschiderii plicului cu subiecte pierd dreptul de a mai susţine proba scrisă.
6. Din momentul deschiderii plicului cu subiecte, niciun candidat nu mai poate intra sau părăsi sala decât dacă predă lucrarea, subiectul primit, ciornele şi semnează de predare. În cazuri excepţionale, dacă un candidat solicită părăsirea temporară a sălii, el este însoţit obligatoriu de unul dintre profesorii asistenţi până la revenirea în sala de concurs. În această situaţie, timpul alocat rezolvării subiectelor nu se prelungeşte.
7. Candidaţii care în timpul desfăşurării probei scrise sunt surprinşi având asupra lor materiale nepermise din categoria celor menționate la pct.3 sau compatibile cu acelea, chiar dacă nu le utilizează în momentul în care sunt depistați, copiind, primind ori transmiţând soluţii cu privire la subiecte, sunt eliminaţi din concurs pentru tentativă de fraudă, prin decizie motivată a președintelui comisiei din centrul de concurs, situație în care profesorii asistenţi care asigură supravegherea sau membrii comisiei din centrul de concurs, încheie un proces- verbal. Aceeaşi măsură se aplică şi pentru orice altă tentativă de fraudă. Candidaţii eliminaţi din concurs pentru fraudă sau tentativă de fraudă nu sunt repartizaţi pe posturi didactice/catedre în anul şcolar 2024-2025.
8. Candidaţii care din motive de sănătate sunt obligaţi să părăsească sala de concurs pot solicita anularea lucrării. În această situaţie se încheie un proces verbal semnat de profesorii asistenţi și președintele comisiei de concurs.
9. Candidaţii care renunţă din proprie iniţiativă la concurs pot solicita anularea lucrării, pe baza unei declaraţii şi pot părăsi sala după cel puţin **două ore (calificați) sau 1 oră și 30 minute (necalificați)** de la deschiderea plicului cu subiecte. În acest caz lucrările scrise nu sunt evaluate, iar în statistici candidaţii respectivi se raportează retraşi. **Candidaţii nu au dreptul de a părăsi sălile de concurs având asupra lor subiecte de concurs, foi tipizate sau ciorne.**
10. Baremele de corectare pot fi consultate, după finalizarea probei scrise, pe web site-ul si la avizierul scolii. Rezultatele concursului se afişează pe site-ul și la avizierul școlii, la data de **28 octombrie 2024**
11. **Rezultatele candidaților de la proba scrisă** vor fi afișate la avizierul școlii în data **de 28.10.2024, ora 17.**

**12. Contestaţiile** se depun în scris, **la sediul Școlii Gimnaziale Bucșoaia** în data de **29 octombrie 2024** în intervalul orar **9-13.** Contestația la proba scrisă, completată conform modelului afișat și însoțită de o copie a buletinului/ cărții de identitate, se depune personal de către candidat sau prin împuternicit, acesta din urmă prezentând procura notarială în original. Nu pot fi contestate lucrările scrise ale altor candidați.

**13.** Desfășurarea **interviului** va avea loc **la sediul Școlii Gimnaziale Bucșoaia,** în data de **29 octombrie 2024,** începând cu **ora 15.**

 **14. Rezultatele finale** vor fi afișate la avizierul și pe site-ul școliiîn data de **29 octombrie 2024.**

**Președinte concurs,**

**Dir. adj. Prof. Ciornei Simona Alexandra**